Vrtec Črnuče

Dunajska 400

1231 Črnuče

Številka: 900-7/2019 – 2

Datum: 13. 6. 2019

**ZAPISNIK 2. SEJE SVETA STARŠEV VRTCA ČRNUČE**

**dne, 12. 6. 2019 ob 17. 30**

v večnamenskem prostoru enote Ostržek na Dunajski 400

**Prisotni**: lista prisotnosti se hrani v arhivu vrtca

Dnevni red:

1. poročilo o realizaciji programa – VRTI, VRTI VRTILJAK za šolsko leto 2018/2019
2. poročilo UO sklada,
3. obravnava pripomb in predlogov staršev na roditeljskih sestankih,
4. pobude, predlogi, pripombe, vprašanja…

Ravnateljica Vrtca Črnuče, ga. Andreja Klopčič-Hološević in predsednica Sveta staršev, ga. Lea Zupanc, sta pozdravili prisotne člane Sveta staršev.

Ravnateljica se je zahvalila vsem prisotnim predstavnikom skupin za udeležbo na današnji seji. Ga. Zupanc je predstavila dnevni red današnjega srečanja.

**K točki 1:**

Pomočnica ravnateljice, ga. Jasmina Furman je predstavila poročilo programa VRTI, VRTI VRTILJAK za šolsko leto 2018/2019.

Vsi delegati so z vabilom na sejo Sveta staršev prejeli poročilo o realizaciji programa VRTI, VRTI VRTILJAK za šolsko leto 2018/2019. Naloge po LDN so bile realizirane v vseh štirih enotah. Nekatere dejavnosti so bile v LDN dodane naknadno.

Pomočnica ravnateljice je izpostavila:

* projekte, ki so potekali v tem šolskem letu. Še posebej je poudarila sodelovanje v novem mednarodnem projektu, »Pravljični mostovi Evrope«, v katerem sodelujejo Španija, Italija, Češka, Hrvaška in Slovenija. Iz Slovenije sta v projektu Vrtec Galjevica in Vrtec Črnuče. Maskota našega vrtca je ZMAJČICA ZALA;
* predstave v KD Črnuče; Bobek in barčica (enota Ostržek), Zvezdica zaspanka (enota Sapramiška) in Rajamo, da vse se trese (enota Gmajna);
* sodelovanje z OŠ Maksa Pečarja;
* sodelovanje z zunanjimi institucijami, obisk različnih kulturnih ustanov;
* razstavo v Centru starejših Črnuče, »Pravljični gozd« in celoletno sodelovanje s Centrom starejših Črnuče;
* medgeneracijsko sodelovanje po skupinah (otroci, starši, stari starši);
* sodelovanje z okolico, (ZD Bežigrad, knjižnica Črnuče, Mladi zmaji, Gasilski dom Črnuče in Podgorica, drevesnica Strgar, Britisch International school, MOL…);
* praznovanja v vrtcu;
* naloge za Mali sonček;
* zimovanje, letovanje in tridnevni tabor;
* plesne urice Plesne šole Miki (v vseh štirih enotah je plesne urice obiskovalo 130 otrok od 4. leta starosti);
* angleški tečaj v izvedbi jezikovne šole INI –MINI; Gibalna igra kot sredstvo za seznanjanje s tujim jezikom za otroke v najstarejših skupinah 5-6 in 4-6 let. V enoti Ostržek je tečaj obiskovalo 8 otrok, v enoti Sonček pa 7 otrok.

Ga. ravnateljica je spregovorila o težavah v letošnjem šolskem letu pri izvedbi drsanja v Zalogu za najstarejše otroke. V vrtcu smo veseli, da je otrokom omogočeno učenje drsanja, vendar organizator ni poskrbel za dovolj vaditeljev na ledu. V kolikor v novem šolskem letu organizator drsanja ne poskrbi za dovolj spremljevalcev, drsanja ne bomo izvedli.

Ravnateljica je pohvalila bogato in pestro izvedbo dejavnosti v našem vrtcu in hkrati dodala, da se dejavnosti izvajajo tudi med poletnimi meseci.

**Sklep1:**

Starši so pohvalili izvedene dejavnosti v tem šolskem letu in potrdili poročilo VRTI, VRTI VRTILJAK za šolsko leto 2018/2019.

**K točki 2:**

Pomočnica ravnateljice je predstavila pregled porabe sredstev Sklada vrtca za vzgojna sredstva v tem šolskem letu. Poročilo porabe sredstev iz Sklada je priloga k zapisniku. V tabeli so zabeleženi podatki do 29. 05. 2019. Nekaj nabavljenih sredstev pričakujemo še v poletnih mesecih.

* V enoti Sapramiška smo kupili; set za pretikanke, sredstva za likovni material, zvočni spomin, gumirano podlago, ergonomične žoge, ročno lutko volka, domače živali, Korbo instruktor, Bilibo, Oogi, Rainball, gimnastično žogo.
* V enoti Ostržek smo kupili; plastifikator, fotoaparat, CD predvajalnik, 24 delno prometno stezo, kitaro.
* V enoti Sonček smo kupili; sredstva za likovni kabinet.
* V enoti Gmajna smo kupili; šesterokraki tunel.

Do meseca junija 2019 bodo strokovni delavci na spletni strani Vrtca Črnuče pod zavihkom SKLAD objavili fotografije nabavljenih sredstev iz Sklada po enotah.

Dokončno poročilo porabe sredstev iz Sklada bomo predstavili na 1. Svetu staršev v mesecu oktobru 2019.

**Sklep 2:**

Predstavniki Sveta staršev so potrdili poročilo UO Sklada za šolsko leto 2018/2019.

**K točki 3:**

Pobude, predlogi, pripombe in vprašanja

Na poročilih 2. roditeljskih sestankov je bilo veliko pohval staršev strokovnim delavcem.

**Enota Ostržek**

***Predlog*:** zaščita otrok z Avtanom pred odhodom v gozd.

***Odgovor*:**

Starši svojega otroka zjutraj ob prihodu v vrtec zaščitijo z zaščitnim sredstvom zoper klope, le ti delujejo še nekaj ur po nanosu. Starši in strokovni delavci skupine se o zaščiti dogovorijo na 1. roditeljskem sestanku skupine.

**Enota Gmajna**

Iz enote Gmajna ni bilo predlogov in ne pripomb za obravnavo na 2. seji Sveta staršev.

**Enota Sonček**

***Predlog:*** namestitev avtomatskih zapiral na vhodna vrata

***Odgovor:*** zapirala bodo nameščena do konca meseca junija

***Vprašanje:*** cena v kombiniranem oddelku

***Odgovor:***

Cena za I. starost znaša 485,00 €,

cena za II. starost znaša 364,00 €,

cena za kombiniran oddelek ter oddelek 3-4 letnikov znaša 379,00 €.

 Cene v posameznih oddelkih se razlikujejo zaradi števila otrok v skupini in zaradi sočasnosti strokovnih delavcev. V jasličnih oddelkih je normativ maksimalno 14 otrok, v kombiniranih oddelkih in v oddelkih 3-4 letnikov je normativ maksimalno 19 otrok, v homogenih oddelkih II. starosti je normativ maksimalno 24 otrok in v heterogenih oddelkih II. starosti je maksimalno 21 otrok v skupini.

**Enota Sapramiška**

***Pripomba:*** parkirišče

***Odgovor:***

Starši lahko parkirajo na vhodu na gospodarski del ali med bloki. Drsna vrata na gospodarskem delu morajo biti zaprta 9.00 in 14.00. Primernega prostora za dodatna parkirišča zaenkrat žal še ni.

***Pripomba:*** sanacija enote

***Odgovor:*** v dogovoru z MOL smo se dogovorili, da bodo dela potekala tako, da bo poskrbljeno za varnost. Vsi starši so bili obveščeni o sanaciji enote Sapramiška.

Z izvajalci in nadzornimi delavci se redno sestajamo ves čas sanacije in se pogovarjamo o morebitnih odstopanjih. Ravnateljica je na sestankih večkrat poudarila, da je potrebno sproti po izvajanju del poskrbeti za čistočo.

Ravnateljica se je zahvalila vsem staršem in zaposlenim v enoti za potrpežljivost ob obnovi enote Sapramiška.

**K točki 4:**

Ravnateljica je prisotne povabila k dodatnim vprašanjem in predlogom.

**Enota Sonček:**

***Pohvala:*** predstavnica skupine Čmrlji se je ob odhodu otrok v šolo zahvalila strokovnima delavkama skupine za lepa doživetja bivanja otrok v vrtcu.

***Vprašanje:*** predstavnico skupine Žabice je zanimalo, kaj se s skupino zgodi z novim šolskim letom.

***Odgovor:*** otroci letnika 2017 ostanejo skupaj, mlajši otroci letnika 2018 pa se priključijo k svojemu letniku.

**Enota Sapramiška:**

***Vprašanje:*** ponovno je bil izpostavljen problem luže med bloki.

***Odgovor:*** vrtec nima vpliva na sanacijo parkirišč, ki niso v lasti MOLa.

**Enota Ostržek:**

***Vprašanje:*** kdaj se v enoti obeta prenova kuhinje

***Odgovor:*** predvidoma naj bi se pričela 10. 07. 2019. Takoj, ko bomo iz MOL dobili vse potrebne informacije, bodo starši obveščeni o sanaciji kuhinje.

***Vprašanje:*** ali je možno v prihodnosti narediti pri vhodu na III. trakt klančino za vozičke

***Odgovor:*** ga. ravnateljica bo preverila možnost ureditve klančine.

***Vprašanje:*** kako pridobiti od predstavnikov skupin pripombe, predloge, pohvale za obravnavo na sejah. (GDPR – varovanje osebnih podatkov)

***Odgovor:*** na predsednico Sveta staršev, ga. Leo Zupanc, lahko starši pisno naslovijo svoje predloge, pripombe, pohvale…

***Pohvala:*** predstavnica skupine Čebele je pohvalila vodenje skupine in strokovni delavki.

Ravnateljica se je vsem prisotnim zahvalila za udeležbo na 2. seji Sveta staršev in jim zaželela prijetne počitnice.

Sestanek smo zaključili ob 19. 15.

 Zapisala. Jasmina Furman

Predsednica Sveta staršev:

 LEA ZUPANC